ТхакIом сурэтхэр унэгу къыкIэуцоу къешIых, ау ынаIэ нахь зытыригъэтрэр цIыфыгум илъыр ары. ЦIыфыр къахэзгъэщэу зышIырэ плъышъохэр къыхегъуатэх ыкIи тэри тегъэлъэгъух. Хьатх Мыхьамэт ехьылIагъэу къетхы: «Ау пстэумэ анахьэу унаIэ теозгъадзэу а шыум хэлъыгъэр – илIыгъэ ицыхьэ телъыжьэу, гугъуемылI самбырэу, гугъэ-гупшысэ шъабэр ынэгу илъэу, ынэхэр чыжьаплъэм етыгъэу зэрэщытыгъэр ары» [П, 356].